Willow (Taylor Swiftin kappale)

Willow on yhdysvaltalaisen laulaja-lauluntekijä Taylor Swiftin kappale vuodelta 2020. Sen ovat säveltäneet Swift ja Aaron Dessner. Dessner toimii myös kappaleen tuottajana. 

Kappale julkaistiin Swiftin Evermore-albumilla 11. joulukuuta 2020. "Willow" on albumin ensimmäinen single. Willow nousi Yhdysvalloissa Billboard 100 -singlelistan kärkeen.

Julkaisu ja listasijoitukset
"Willow" julkaistiin Evermore-albumilla 11. joulukuuta 2020. Kappale on albumin ensimmäinen single. Kappaleen musiikkivideo julkaistiin samaan aikaan albumin kanssa. Musiikkivideo on jatkoa Swiftin edellisen musiikkivideon "Cardigan" tarinalle. Swift ohjasi videon itse. 

Kappaleesta on julkaistu myös useita remix-versioita. Ruotsalainen tuottaja Elvira on tehnyt siitä Dancing With Version -nimisen remixin. 90s Trend Remix -niminen versio julkaistiin kesäkuussa 2021.

"Willow" nousi Yhdysvalloissa suoraan Billboard 100 -singlelistan kärkeen. Se putosi kuitenkin sijalle 38 toisella viikolla. Kappale nousi listaykköseksi myös Kanadassa, Australiassa, Belgiassa ja Singaporessa.

Live-esitykset
Swift, Dessner ja Swiftin toinen tuottaja Jack Antonoff esittivät vuoden 2021 Grammy-gaalassa kolmen kappaleen medleyn, johon kuuluivat kappaleet "Cardigan", "August" ja "Willow". "Willow" on mukana Swiftin kiertueella The Eras Tour ja konserttielokuvassa Taylor Swift: The Eras Tour.

Singlen kappaleet

Lähteet

Aiheesta muualla
 Willow-kappaleen musiikkivideo

Taylor Swiftin kappaleet
Vuoden 2020 kappaleet
Yhdysvaltain singlelistan ykköset
Balladit